Νέα Μουδανιά

Τα Νέα Μουδανιά είναι πόλη της Μακεδονίας και έδρα του Δήμου Νέας Προποντίδας της Περιφερειακής Ενότητας Χαλκιδικής. Η πόλη δημιουργήθηκε από Μικρασιάτες που προέρχονταν από τα Μουδανιά της Μικράς Ασίας. Σήμερα, είναι η μεγαλύτερη πόλη της Χαλκιδικής και μητροπολιτικό κέντρο της, με μόνιμο πληθυσμό 10.042 κατοίκους. Απέχει από τη Θεσσαλονίκη 54 χιλιόμετρα.

 Ιστορικά στοιχεία 
μικρογραφία|Αεροφωτογραφία των Νέων Μουδανιών
Τα Νέα Μουδανιά κτίστηκαν το 1922 από πρόσφυγες της Μικράς Ασίας. Συγκεκριμένα ήταν Έλληνες που κατοικούσαν στα παράλια της Προποντίδας (στα Μουδανιά) και ασχολήθηκαν με τη γεωργία και το εμπόριο. Πλέοντας στα δυτικά παράλια της Χαλκιδικής, αποβιβάστηκαν στο «Καργί λιμάνι» (που σημαίνει «απάνεμο λιμάνι»). Πρώτος Πρόεδρος της κοινότητας και αυτός που δημιούργησε τα θεμέλια ήταν ο Φώτης Ορφανίδης. Σήμερα σώζεται ο ελαιώνας που είχαν δει οι πρώτοι κάτοικοι που ήρθαν στα Νέα Μουδανιά, από το 1923. Αναπτύχθηκαν γρήγορα και εξελίχθηκαν σε μεγάλο τουριστικό κέντρο. Στην περιοχή των Νέων Μουδανιών έχουν εντοπιστεί τα ίχνη αρχαίας πόλης που ταυτίζεται ίσως με την αρχαία Σπάρτωλο.  Δ. Κ. Σαμσάρης, Η ρωμαϊκή αποικία της Κασσάνδρειας (Colonia Iulia Augusta Cassandrensis),  Δωδώνη  16 (1), 1987, σ. 369-370

Η 8η Σεπτεμβρίου έχει καθιερωθεί ως επίσημη αργία για τα Νέα Μουδανιά, καθώς εορτάζει η Παναγία Κορυφινή. Επίσης τιμάται ο νεομάρτυρας άγιος Αθανάσιος ο εκ Σπάρτης Πισιδίας Μικράς Ασίας μαρτύρησε στα Μουδανιά της Μικράς Ασίας στις 29 Οκτωβρίου 1653.

 Δημογραφικά στοιχεία 
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:
 Έτος  Πληθυσμός 1991  4.447 2001  6.430 2011  9.342 2021  10.042

 Αξιοθέατα 
μικρογραφία|Μνημείο Μικρασιατών Νέων Μουδανιών: Η Μικρασιάτισσα μητέρα με το παιδί της
Στα Νέα Μουδανιά υπάρχει το Μικρασιατικό Λαογραφικό Μουσείο Βιθυνίας, αφιερωμένο στη λαογραφία της Βιθυνίας της Μικράς Ασίας, τον γενέθλιο τόπο των προσφύγων της περιοχής, καθώς και το Μουσείο Αλιευτικών Σκαφών και Εργαλείων.Θέλοντας να δείξουν τη διαχρονική σημασία που έχει το ψάρεμα για τη ζωή τους, οι κάτοικοι ίδρυσαν το 2002 το Μουσείο Παραδοσιακών Σκαφών και Εργαλείων, το οποίο βρίσκεται στο λιμάνι των Νέων Μουδανιών. Τα εκθέματα περιλαμβάνουν αρχαίες άγκυρες, δίχτυα αλιείας, καλάμια ψαρέματος και γάντζους, πυξίδες, φάροι και λάμπες και πολλά άλλα ενδιαφέροντα εκθέματα. Πηγή: http://moudania.com/mouseio.html

Επίσης εδώ βρίσκεται ο μεγάλος ναός του Αγίου Γεωργίου, με ένα από τα μεγαλύτερα καμπαναριά στη Μακεδονία. Επίσης, στο ψηλότερο σημείο της πόλης, το λεγόμενο λόφο της «Παναγίας Κορυφινής», είναι κτισμένος ο ομώνυμος ναός όπου βρίσκεται η εικόνα της Παναγίας Κορυφινής, της εκ Καλολίμνου, που μετέφεραν οι Μικρασιάτες από την νήσο Καλόλιμνο, η οποία βρισκόταν απέναντι από τα Μουδανιά της Μικράς Ασίας.

Δίπλα ακριβώς στην πόλη των Νέων Μουδανιών υπάρχουν παραλίες, τις οποίες κάθε χρόνο επισκέπτονται πολλοί τουρίστες από όλη την Ελλάδα αλλά και από το εξωτερικό.

 Απασχόληση 
Οι κάτοικοι ασχολούνται με τις τουριστικές επιχειρήσεις και με την αλιεία. Μαζί με τη Νέα Μηχανιώνα η πόλη αποτελεί ένα από τα μεγαλύτερα αλιευτικά κέντρα στην Κεντρική Μακεδονία. Η ιχθυόσκαλα της παραλίας είναι μία από τις μεγαλύτερες της ΜεσογείουMoudania - Kassandra - Halkidiki - Greece και διακινεί τόνους γαύρου και σαρδέλας, εντός και εκτός Ελλάδας. Τα Νέα Μουδανιά αποτελούν κύριο εμπορικό και οικονομικό κέντρο της Χαλκιδικής· λειτουργούν καταστήματα, τράπεζες, ταχυδρομεία, ιδιωτικά ιατρεία όλων των ειδικοτήτων, φαρμακεία 24ωρης λειτουργίας, δημόσιες υπηρεσίες, Κέντρο Υγείας. Στην πόλη γίνεται μία φορά την εβδομάδα (κάθε Τετάρτη) η μεγαλύτερη υπαίθρια λαϊκή αγορά της Χαλκιδικής.

 Αθλητισμός 
Στα Νέα Μουδανιά δραστηριοποιείται ο Παναθλητικός Όμιλος Μουδανιών (ΠΟΜ)–το τμήμα ποδοσφαίρου αγωνίζεται στην Α1 ΕΠΣ Χαλκιδικής, η ανδρική ομάδα του τμήματος πετοσφαίρισης συμμετέχει στην Β' Εθνική ενώ η γυναικεία ομάδα πετοσφαίρισης στην Ά Τοπική κατηγορία της ΕΠΕΣΘ-, η Σκακιστική Ακαδημία Νέων Μουδανιών που αγωνίζεται στην Α' Εθνική και ο Ναυτικός Όμιλος Μουδανιών με πλούσια αγωνιστική δράση.

 Διατελέσαντες κοινοτάρχες και δήμαρχοι 
Σύμφωνα με τη μαρμάρινη επιγραφή στο κτήριο του δημαρχείου, κοινοτάρχες και δήμαρχοι διετέλεσαν τα ακόλουθα πρόσωπα:

 Πρόεδροι της Κοινότητας 
 Πρόεδροι της Κοινότητας Νέων Μουδανιών Πρόεδρος1925-1929Φώτιος Αναστ. Ορφανίδης1929-1934Κωνσταντίνος Σταύρου Μελαχροινός1934-1939Δημήτριος Αντων. Κουτσαντώνης1939-1941Νάκος Βασ. Κουτσός1941-1945Απόστολος Εμμ. Μιαμόπουλος1945-1946Πέτρος Γεωργ. Ζαφειρίου1946Βασίλειος Αντ. Στούλος

 Δήμαρχοι 
 Δήμαρχοι Νέων Μουδανιών (Μουδανιών από το 1999 έως το 2010)Δήμαρχος1947-1954Λάζαρος Κωνστ. Φωτιάδης1955-1958Αιμίλιος Παναγ. Αποστολίδης1959-1967Πέτρος Γεωργ. Ζαφειρίου1967-1971Χαριστός Δημητρ. Παπακώστας1971-1972Στυλιανός Προδρ. Σισμανίδης1972-1974Εμμανουήλ Βασ. Στεφανίδης1975-1978Πέτρος Γεωργ. Ζαφειρίου1979-1986Γεράσιμος Γεωργ. Ηλιόπουλος1987-1990Παναγιώτης Γεωργ. Στογιώργης1991-2002Απόστολος Ιωάν. Δαλαμπίρας2002-2006Δαμιανός Ηλ. Ιορδανίδης2007-2010Ανδρέας Παπαγιάννης Δήμαρχοι Νέας Προποντίδας (από το 2011 έως σήμερα)Δήμαρχος2011-2014Δαμιανός Ιορδανίδης2014-σήμεραΕμμανουήλ Καρράς

 Συγκοινωνία 
Στην πόλη, εδρεύει ο κεντρικός Σταθμός του ΚΤΕΛ Χαλκιδικής, με καθημερινά δρομολόγια προς όλη την Χαλκιδική, και τη Θεσσαλονίκη. Τα Νέα Μουδανιά, συνδέονται με τη Θεσσαλονίκη, μέσω του αυτοκινητοδρόμου Α24 Μουδανιών-Θεσσαλονίκης. Υπάρχουν 4 βασικοί οδικοί άξονες. Η περιφερειακή οδός περιμετρικά της πόλης, που συνδέει την βόρεια είσοδο στην πόλη με τον σταθμό ΚΤΕΛ Χαλκιδικής. Η οδός Θεσσαλονίκης, επί της οποίας υπάρχουν πολλά ιδιωτικά ιατρεία αλλά και καταστήματα και σούπερ μάρκετ. Η οδός Τζαβούρα, ο πιο εμπορικός δρόμος της πόλης, καθώς και η λεωφόρος Ελευθερίας, επί της οποίας υπάρχουν σχολεία, νηπιαγωγεία και σούπερ μάρκετ.

 Φωτοθήκη 

 Παραπομπές 

 Εξωτερικοί σύνδεσμοι 
 Δήμος Μουδανιών - Επίσημη Σελίδα. 
 Νέα Μουδανιά Blog
 Μετεωρολογικός Σταθμός Νέων Μουδανιών 
 http://stavrakoudis.econ.uoi.gr/deth/to/63212801-nea-moudhania.html 

Κατηγορία:Δήμος Μουδανιών
Κατηγορία:Κωμοπόλεις της περιφερειακής ενότητας Χαλκιδικής
Κατηγορία:Λιμένες της Ελλάδας
Κατηγορία:Δήμος Νέας Προποντίδας